ഞങ്ങളെ ട്രോളിക്കോ കുട്ടികളെ വെറുതേ വിടൂ... അവര് നേടിയ വിജയത്തെ സാമൂഹ്യമാധ്യമങ്ങളിലൂടെ പരിഹസിക്കരുത് : വി ശിവന്കുട്ടി തിരുവനന്തപുരം മഹാമാരിയുടെ പ്രതിസന്ധി തരണംചെയ്ത് പരീക്ഷയെഴുതിയ കുട്ടികള് നേടിയ വിജയത്തെ സാമൂഹ്യമാധ്യമങ്ങളിലൂടെ പരിഹസിക്കരുതെന്ന് പൊതുവിദ്യാഭ്യാസ മന്ത്രി വി ശിവന്കുട്ടി അഭ്യര്ഥിച്ചു. അവരുടെ മനോവീര്യം തകര്ക്കുന്ന ട്രോള് ഒഴിവാക്കണം. നമ്മുടെ കുട്ടികളാണെന്ന ബോധ്യമുണ്ടാകണം. കഷ്ടപ്പെട്ട് പഠിച്ചവര് എസ്എസ്എല്സി പരീക്ഷാഫലത്തെ അപഹസിക്കുന്ന ട്രോളുകള് കണ്ട് കരഞ്ഞുകൊണ്ടാണ് പരാതി പറഞ്ഞത്. ട്രോളുന്നവര് ഞങ്ങളെ ട്രോളിക്കോളൂ, കുട്ടികളെ വെറുതെവിടൂ മന്ത്രി അഭ്യര്ഥിച്ചു. വടക്കന് ജില്ലകളില് 20 ശതമാനം സീറ്റ് കൂട്ടും സംസ്ഥാനത്ത് പ്ലസ് വണ് പ്രവേശന നടപടികള് ആഗസ്തില് ആരംഭിക്കുമെന്ന് മന്ത്രി വി ശിവന്കുട്ടി പറഞ്ഞു. അര്ഹരായ മുഴുവന് പേര്ക്കും പഠിക്കാന് അവസരമൊരുക്കും. എല്ലാ വിഭാഗത്തിലുമായി 4.62 ലക്ഷം സീറ്റുണ്ട്. പാലക്കാട് മുതല് കാസര്കോട് വരെയുള്ള വടക്കന് ജില്ലകളില് 20 ശതമാനം സീറ്റ് വര്ധിപ്പിക്കും. തൃശൂര് മുതല് തിരുവനന്തപുരം വരെയുള്ള ജില്ലകളില് 10 ശതമാനം സീറ്റും വര്ധിപ്പിക്കുമെന്നും മന്ത്രി പറഞ്ഞു.